section_heading: Radnja
paragraph_text: Terminator prati njihov trag do motela i ranjava Kylea. Tokom potjere zahvaćen je eksplozijom cisterne s benzinom, u kojoj sagorijeva tkivo kojim je obložen, ali nezaustavljivo nastavlja dalje i prati ih u obližnju tvornicu. Kyle uspijeva uglaviti improviziranu cijevnu bombu među Terminatorova rebra koja mu uništava noge i jednu ruku, ali pri tome i sam pogine. Oštećeni stroj nastavlja potjeru puzajući preostalom rukom kroz tvornicu. Sarah ga bježeći navodi pod hidrauličku prešu kojom ga zdrobi i konačno deaktivira.